《岁暮寄怀故园亲友》
清代·张远

一年一万一千里，马足车轮舴艋舟。自笑此身浑似叶，不知于世复何求。

磨牛处处循陈迹，笼鸟依依忆故丘。正是羊城梅放日，瘴云霾雨独登楼。

作者简介：（1650—1724，一作1648—1717）清福建侯官人，字超然，号无闷道人。以滨海多难，政苛如虎，流亡道路，后侨寓江苏常熟。康熙三十八年举人，官云南禄丰知县，卒于滇中。诗文均为当时名流所激赏。有《无闷堂诗文集》。